CELEX: 32021D0838
Language: sk
Date: 2021-05-10 00:00:00
Title: Rozhodnutie Rady (EÚ) 2021/838 z 10. mája 2021 o pozícii, ktorá sa má v mene Únie zaujať v Podvýbore pre obchod a udržateľný rozvoj zriadenom Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o zostavenie zoznamu expertov, ktorých možno vybrať za členov skupiny expertov podľa článku 301 dohody

26.5.2021   
               
               
                  SK
               
               
                  Úradný vestník Európskej únie
               
               
                  L 185/25
               
            
         ROZHODNUTIE RADY (EÚ) 2021/838
         z 10. mája 2021
         o pozícii, ktorá sa má v mene Únie zaujať v Podvýbore pre obchod a udržateľný rozvoj zriadenom Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o zostavenie zoznamu expertov, ktorých možno vybrať za členov skupiny expertov podľa článku 301 dohody
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Dohoda o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (1) (ďalej len „dohoda“) nadobudla platnosť 1. septembra 2017.
                  
               
                     (2)
                  
                  
                     Podľa článku 301 ods. 3 dohody sa strany majú dohodnúť na zozname osôb aspoň 15 osôb s odbornými znalosťami v oblastiach upravených v hlave IV kapitole 13 dohody (ďalej len „kapitola 13“), ktorých možno vybrať za členov skupiny expertov na účely preskúmania akejkoľvek záležitosti týkajúcej sa kapitoly 13, ktorá nebola uspokojivo vyriešená prostredníctvom vládnych konzultácií.
                  
               
                     (3)
                  
                  
                     Únia navrhla mená piatich expertov a Ukrajina poskytla mená troch expertov. Ukrajina sa zaviazala, že mená dvoch ďalších expertov poskytne do 31. decembra 2021. Strany sa dohodli na piatich expertoch, ktorí nie sú štátnymi príslušníkmi žiadnej zo strán a ktorí môžu zastávať predsednícku funkciu v skupine expertov podľa článku 301.
                  
               
                     (4)
                  
                  
                     S cieľom zabezpečiť účinnosť ustanovení kapitoly 13 je vhodné stanoviť pozíciu, ktorá sa má zaujať v mene Únie v Podvýbore pre obchod a udržateľný rozvoj EÚ – Ukrajina, pokiaľ ide o zostavenie zoznamu expertov, ktorých možno vybrať za členov skupiny expertov podľa článku 301 dohody,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie zaujať v Podvýbore pre obchod a udržateľný rozvoj EÚ – Ukrajina zriadeného Dohodou o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o zostavenie zoznamu expertov, ktorých možno vybrať za členov skupiny expertov podľa článku 301 dohody, je založená na návrhu rozhodnutia Podvýboru pre obchod a udržateľný rozvoj EÚ – Ukrajina (2).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 10. mája 2021
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Ú. v. EÚ L 161, 29.5.2014, s. 3.
         
            (2)  Pozrite dokument ST 7733/21 na http://register.consilium.europa.eu.